
Rhan 1
Trwy gydol yr adron hon, bydd gwerthusiad beirniadol o rôl arweinydd cynhwysol wrth ymdrin â senario benodol. 
Beth yw cynhwysiant/ arweinyddiaeth cynhwysol?
I ddechrau, er mwyn esbonio cynhwysiant, fel esboniodd Ferdman, (2020) mae arweinyddiaeth gynhwysol yn cynnwys y sgiliau ac agwedd meddwl i allu sylwi problemau o ran ecwiti a chymryd y cyfle i allu gwella er mwyn sicrhau bod pob person yn teimlo ei fod yn perthyn yn pob lleoliad. Mae Ferdman hefyd yn pwysleisio 
fod cynhwysiant yn annog yr ymarfer o greu amgylchedd sydd yn ddiogel ac yn groesawgar i bawb beth bynnag yw ei chefndiroedd neu anghenion gwahanol.
 Cytunaf Wasserman, et al. (2008) a Ferdman (2020) wrth i’r ddau pwysleisio fod arweinydd cynhwysol yn dilyn y rôl o esbonio ac ymddwyn fel model rôl i eraill o sut i greu amgylchedd cynhwysol a sut i fod yn ymarferydd/arweinydd cynhwysol. I grynhoi, dywed Booysen, (2014) fod cynhwysiant yw’r fframiau gwerth cydweithredol, lluosog, wedi’u cyd-greu, ac sy’n cyd-esblygu sy’n dibynnu ar barch y naill at y llall, cyfraniad cyfartal, a gwerthfawrogi gwahaniaeth.
Ymhellach, mae arweinyddiaeth gynhwysol yn bwysig oherwydd, yn ôl Ryan (2006) er mwyn sicrhau lleoliad sydd yn gynhwysol, mae yna ddisgwyl i’r arweinydd i roi’r cynhwysiant i mewn i ymarfer er mwyn gosod gweithdrefnau sydd angen ddilyn ar gyfer pob sefyllfa er mwyn i bob aelod y lleoliad i fod yn ymwybodol o beth yn union maent yn meddwl i fod yn hollol gynhwysol. Heb yr arweinyddiaeth iawn gall yr effeithiolrwydd o’r ymarferwyr fod yn gynhwysol ddim arwain at ganlyniad y maen nhw’n anelu at gan gyda’r gwerthoedd anghywir neu ddiffyg dealltwriaeth o gynhwysiant gall arweinydd ddod yn y ffordd o ganlyniadau cadarnhaol.
Y senario
Y senario penodol sydd yn cael ei ffocysu arno yn yr adran yma yw senario sydd â dad sengl sydd yn dioddef o incwm isel. Mae’r dad yn teimlo ei fod yn cael ei anwybyddu yn ystod casglu eu plentyn o ysgol, gan rieni arall. Mae’r dad wedi cael ei sylwi gan ymarferydd i edrych yn anghyfforddus o hyd wrth i rieni ddim siarad ag e. Mae ganddo ferch fach sydd yn cael trafferth cymysgu gyda phlant arall ac yn wastad yn dod mewn i’r dosbarth yn ddagreuol iawn. Does chanddi hi ddim ffrindiau, ac mae’n bwynt pwysig hefyd i nodi fod hi hefyd yn cael awtistiaeth sydd yn dilyn gyda thrafferth i gyfathrebu a chymdeithasu ag eraill yn cynnwys yr ymarferydd.
Y Dad
I ddechrau'r gwerthusiad beirniadol, ynglŷn ar dad sydd yn rhiant sengl, mae’n glir fod arweinyddiaeth gynhwysol yn eto i weithio’n effeithiol o ran gweithredu sut i gael y rhieni arall i ddod i adnabod y dad a chychwyn sgwrs iddo. Nid yw’r dad yn mynychu unrhyw gyfleoedd i wirfoddoli ar gyfer un rhywbeth fel y gymdeithas rhieni ac athrawon. Mae hyn yn ymddangos i ddilyn oherwydd y mae'n teimlo’n anghyfforddus yn cymdeithasu ag eraill gan ei fod parod yn cael barn drosodd.
Yn dilyn hyn, yn ôl ‘singleparentsrights.org’, (2020) mae wedi cael ei darganfod fod 80% o rieni sengl yn gwynebu gwahaniaethu. Pwysleisiodd fod rhieni sengl yn cael ei anghofio neu anwybyddu wrth iddo ddod at weithgareddau a bod hyn yn arwain at hunan hyder isel, a chywilydd. Wrth i rieni anwybyddu'r dad sengl yma, gall e deimlo y bydd yr ymarferydd yn mynd i'w barnu hefyd gan ei fod yn dod o deulu statws economaidd isel, gall hyn arwain at y dad cael diffyg cefnogaeth gan ei fod ddim yn gweld y cyfle i ddweud beth sydd yn ei phoeni. (Cottle ac Alexander, 2014).
Fel dywed Fletcher, (2019) mae’n aml fod mamau yn dod i’r ysgol i gasglu ei phlant ac felly gall y dad teimlo fod yn cael ei barnu gan fod yna rhag syniad ar dynion a bod menywod yn edrych arnyn nhw yn amheus. Gall hyn wneud i’r rhiant gwrywaidd yn y senario yma i deimlo’n ynysig a bod nad ydynt yn perthyn rywle.
 Er hyn, gall y senario ddod gyda heriau wrth geisio cymryd y camau i fynd i’r afael â nhw. Mae’n dilyn bod ymarferydd  yn teimlo fod ganddyn nhw ddiffyg sgiliau a hyfforddiant i allu mynd at rhai rhieni pryd y maen nhw’n ymddangos arwyddion o frwydr gan nid ydyn nhw’n hyderus y gall cefnogi yn effeithiol. (Early Intervention Foundation, 2016). Fodd bynnag, nodir Ferdman, (2014) fod y peth pwysicaf o fod yn gynhwysol yw gallu sylweddoli fod problem i ddechrau er mwyn nodi annhegwch. Mae hyn yn gam cyntaf o allu eu cefnogi. Gall hyn hyd yn od arwain at y rhieni arall i fod yn fwy croesawgar a chynhwysol iddo.
Yn dilyn hyn, pwysleisiodd Evangelou et al. (2013), fod adeiladu perthnasoedd positif gyda phob rhiant a theulu yn bwysig iawn er mwyn allu sicrhau fod y rhiant yn teimlo’n hyderus fod eu plentyn yn mynd i gael y gofal gorau phosib yn y lleoliad, ac ati mae’n bwysig i ddilyn ymarfer cynhwysol beth bynnag yw’r cefndir y teulu er mwyn pwysleisio dydy hyn ddim yn dod yn y ffordd o unrhywbeth yn lleoliadau yma. Felly, mae’n bwysig er mwyn fod yn arweinydd cynhwysol, fod angen gweithio o amgylch amserlen y dad yma er mwyn allu gweithio tuag at bartneriaeth bositif i gefnogi'r ddau sef y dad ar blentyn a’r pryderon sydd yn eu dilyn wrth ddod i’r lleoliad. 
Yn yr un modd, yn ôl Fenton, (2017) gall cymryd y cyfle i ddod i adnabod y dad a chynnal cyfarfodydd yn gallu gwneud i deimlo eu bod eu barn yn bwysig o ran canlyniadau effeithiol a bod eu statws economaidd neu ei chefndir ddim yn cael effaith o gwbl ar eu pwysigrwydd yn y lleoliad. Mae hyn yn bwysig iawn i ystyried er mwyn allu ddilyn rôl o arweinydd effeithiol o ran sicrhau ymarfer cynhwysol. Mae’n dangos y defnydd cywir o degwch gan sicrhau fod pob rhiant yn cael llais yn y penderfyniad o sut mae eu plant yn dysgu a datblygu a bod eu hanghenion yn cael eu cyrraedd.
Serch hynny, mae’n cael ei nodi yn ‘Education Scotland’, (dim dyddiad) fod yna heriau yn dilyn rhieni yn cymryd cymorth wrth ymarferwyr yn y Blynyddoedd Cynnar, neu hyd yn ôd cwrdd â nhw o gwbl. Yr heriau all gwynebu fydd, gall y rhiant wedi cael profiad gwael eu hunain o ran addysg a thrafferth o ran ymddiried yn yr ymarferwyr achos yr ofn o embaras neu gywilydd. Hefyd, gall gweld y proses o gael cymorth am ei phlentyn sydd yn dioddef o awtistiaeth fod yn ddryslyd ac yn ddigalon i’r dad, yn enwedig os nad ydynt yn hollol sicr o hawliau mae ei phlentyn yn cael o ran cefnogaeth. Felly, gall hyn fod yn her wrth gael i’r dad yma i gyd-weithio ar gyfer lles y plentyn.
Ymhellach, er mwyn cefnogi'r dad sengl yn senario yma, bydd y cam nesaf i gynnal cyfarfod gydag e ar ei ben eu hunain i nodi beth yw ei phryderon er mwyn allu gweithredu'r ffordd fwyaf effeithiol o’i gefnogi. Gall creu perthynas positif ag ef yn gallu gwneud iddo ymddiried yn y lleoliad, yn dilyn gall argyhoeddi i fod yn bresennol yn unrhyw weithgareddau ar gyfer rhieni yn y dyfodol fel boreau coffi neu weithdai ac i hysbysu iddo sut gall hyn effeithio yn bositif ar eu perthnasoedd gydag eraill yn y lleoliad. (Teach Early Years, 1998- 2022). 
Mae’n aml fod rhieni sydd yn dioddef o dlodi neu incwm isel yn cael ei barnu ar y ffaith y bod nhw ddim yn gweithio, hyd yn od oes maen nhw, mae yna rhagsyniad yn barod y bod nhw yn derbyn budd-daliadau ac yn gwario ar gyfer eu hunain a ddim yn ystyried lles y plentyn o ran dillad a bwyd. (Save The Children, 2012).  Gall hyn fod yn niweidiol iawn i bobl fel y dad sengl yn senario yma sydd yn gweithio gymaint â phosib i ddarparu ar gyfer ei blentyn.
Gall statws economaidd hefyd effeithio'r plentyn yn y senario yma o ran allgau gymdeithasol a fyddai’n gwneud hwn yn lleoliad anghynhwysol iawn pe bai hyn yn effeithio sut mae ymarferydd yn trin y plentyn. Yn ogystal â hyn, dywedir statistigs bod plant sy’n dod o deuluoedd incwm isel yn fwy tebygol o gael ei hallgau’n gymdeithasol ac yn llai tebygol o gyrraedd eu potensial llawn. (Eurostat Statistics Explained, 2020).
Mae’n bwysig i ddilyn y gweithdrefnau o fod yn arweinydd cynhwysol trwy gynnig unrhyw rhaglenni neu gymorth sydd ar gael trwy gyswllt y lleoliad i gefnogi’r dad a’u plentyn gymaint â phosib. Fel y dywed Abraham Maslow yn y damcaniaeth ‘Hierarchy of Needs’ mae rhaid i bob plentyn cwrdd ag anghenion sylfaenol cyn gallu cyrraedd eu potensial llawn. (Simply Psychology, 2022).
Felly, yn dilyn Erthygl 26 o ‘Confensiwn y cenhedloedd unedig ar hawliau plant’, (1948) mae gan blant yr hawl i gefnogaeth o’r llywodraeth pryd maent yn dioddef o dlodi neu yn mewn angen. Mae hyn yn arwain at y syniad fod y dad yn gallu cael sgwrs er mwyn sefydlu lle yn y clwb brecwast ar gyfer ei phlentyn. Mae Collins, (2013) yn cytuno a hyn trwy gefnogi dyfyniad o Bronfenbrennor a’u damcaniaeth gan ddweud fod cyfrannu ac awgrymu pethau cadarnhaol i helpu plant yn bwysig er mwyn cefnogi pob teulu a darparu lleoliad cynhwysol i hybu lles plentyn.
Yn ôl erthygl Graham, Russo a Defeyter, (2015) mae plant sydd yn bresennol yn glybiau brecwast yn dechrau’r dydd mewn ffordd bositif o ran cael y peth pwysicaf er mwyn allu dechrau datblygu, sef bwyd. Yn ogystal â hyn mae'n galluogi'r plentyn i gymdeithasu a phlant arall. Ymhellach, gall hyn agor cyfle i dad cyrraedd gwaith yn gynharach er mwyn allu ennill mwy o arian i leihau'r straen y mae’n gwynebu o allu cefnogi eu teulu.
I gefnogi ymhellach, yn ôl y Llywodraeth Cymru, (2017) mae’r rhaglen ‘Dechrau’n Deg’ o fudd i’r tad gan ei bod yn darparu cymorth gofal plant am ddim am hanner dydd i rieni sydd heb fawr o incwm. Bydd gweddill y dydd yn lan i’r dad talu ond gallai’r tad gweithio diwrnod llawn gan dalu hanner y pris ar gyfer gofal plant.
Y plentyn
Ymhellach yn y senario, mae’r plentyn yn cael trafferth i gymdeithasu, maent hefyd yn cael awtistiaeth. Yn ogystal mae chanddi hi riant sengl sydd yn gweithio ond yn dioddef o incwm isel.
Fel mae Johansson ac Puroila, (2021) yn pwysleisio, mae gan bob plentyn yr hawl i deimlo ei fod yn perthyn unrhywle yn enwedig mewn ysgol neu leoliad Blynyddoedd Cynnar. Maent yn bwysig ar gyfer ei datblygiad, a lles, ei fod yn amgylchedd sydd yn gynhwysol ac yn groesawgar. Hefyd, yn ôl yr ‘Confensiwn y Cenhedloedd Unedig ar hawliau plentyn’, (1948) mae Erthygl 23 a 26 yn berthnasol i’r plentyn yn y sefyllfa yma. Mae Erthygl 23 yn pwysleisio fod yr hawl i addysg a chymorth ychwanegol ar gyfer plant ag anghenion ychwanegol. Yn dilyn, mae erthygl 26 yn dweud fod gennyn ni'r hawl i gefnogaeth o’r llywodraeth os ydyn yn dlawd neu mewn angen.
Yn dilyn yr Erthygl 23, mae plentyn yn y senario penodol yma yn cael awtistiaeth, ac yn weld yn anodd cymysgu a chymdeithasu ag eraill ar ben popeth arall y mae’n dioddef o, o ran gwaith ysgol. Wrth gwrs, mae yna nifer o broblemau yn ysgolion o ran diffyg cyllid i gefnogi plant ag anghenion ychwanegol. Ond, yn ôl ‘National Autistic Society’, (2021), mae yna raglen ‘Early Bird’ sydd yn cynnal hyfforddiant i ymarferwyr i allu adnabod sut i gefnogi plant gydag awtistiaeth. Er hyn, nes bod y gefnogaeth berthnasol ac effeithiol yn cael ei sefydlu gall arwyddo ymarferwyr yn y cyfeiriad cywir i fod yn un i un i’r plentyn er mwyn helpu a chefnogi pob dydd. 
Yn ôl Gallegos (2014) a Gallegos, et al. (2020) mae un o’r prif bwyntiau i fod yn arweinydd cynhwysol i greu amgylchedd cynhwysol yw herio eu hunain i addasu eu galluoedd i allu addasu i anghenion unigol plant, a fyddai yn yr achos hwn yn gweithio i fod yn ymarferydd un i un am y tro heb yr hyfforddiant addas.
Fel dywed ‘Croneri-i’ (2022) mae’n bwysig er mwyn cynnal lleoliad cynhwysol y mae plentyn ag anghenion ychwanegol yn cael ei drin yn gyfartal. Mae hyn yn golygu gweithgareddau. Dylen nhw gael y cyfle i gymryd rhan mewn pethau ochr yn ochr â̂ phlant sydd heb anghenion ychwanegol. Bydd hyn yn gwneud iddyn nhw deimlo eu bod yn perthyn. 
Yn ôl McFarlene (2022)  gall cefnogi'r plentyn yma wrth wneud gweithgareddau mewn grwpiau bach er mwyn allu addasu i anghenion y plentyn. Mae hyn yn bwysig iawn er mwyn annog cynhwysiant., (Gallegos, 2014) Hefyd, mae gwneud gweithgareddau yn grwpiau bach yn rhoi’r cyfle i allu gwneud yn fwy syml ac yn gyflymder sydd yn addas i’r plentyn yma. Gall gweithio yn ddosbarth sydd yn swnllyd tynnu sylw o’r gweithgaredd a hefyd fod yn orlwyth synhwyraidd. 
Fodd bynnag, yn ôl ‘Understood’, (2014-2022) fel yn y senario yma, gall rhieni cael amserlen waith brysur iawn. Felly, gall fod yn anodd iawn i allu cael yr amser i fynd yn fanylion o ran datblygiad a chamau nesaf o ran cefnogi ei phlentyn. Mae’n glir yn y sefyllfa yma fod cymryd unrhyw amser allan o waith ddim yn opsiwn mae’r dad yn cael dewis o ran ei thrafferthion arian. 
Oblegid hyn, mae’n bwysig allu addasu a hyblu ffyrdd arall o weithio mewn partneriaeth er mwyn wneud y proses yn hawsach ac yn llai o straen, neu sy’n cymryd llai o amser er mwyn cefnogi galluoedd y rhieni hefyd. (Understood, 2014).
Ymhellach, gall gweithio mewn partneriaeth gydag asiantaethau allanol fel patholegwyr lleferydd neu ddadansoddwr ymddygiad er mwyn cefnogi'r plentyn gymaint â phosib yn ystod oriau ysgol. (monash.edu, 2022).
Yn unol â hynny, yn ôl Ferdman, (2009) mae arweinyddiaeth gynhwysol yn dod a’r disgwyl i gael yr allu i gymhlethdod a meddwl ac ymddygiad paradocsaidd. Mae hyn yn golygu, fod angen i arweinydd i fod yn derbyn o gefndiroedd ac ymddygiad gwahanol wrth gael meddwl agored i bosibiliadau newydd a ffordd wahanol o wneud pethau. Trwy wneud hyn bydd yn sicrhau fod pobl a phlant yn teimlo eu bod yn cael eu gwerthfawrogi a’u cynnwys am bwy ydyn nhw.
Fodd bynnag, mae’n ffaith anffodus fod stereoteip yn digwydd yn aml. Felly, mae’n anodd iawn i sicrhau fod pob person sydd yn dod i’r lleoliad pe bai’n rhiant, aelod o staff neu hyd yn ôd plant arall, ei fod nhw ddim yn mynd i gael rhagsyniad ar bobl o ganlyniad i'w gefndir a’r stereoteipiau sydd yn ei ddilyn. Oblegid hyn, mae hyn yn ymddangos yn fwy pwysig i allu adeiladu perthynas positif gyda’r rhieni yma er mwyn allu ymladd y stereoteip a gwella'r cyfathrebiad. ( Teach Early Years, 2022).
Hefyd, yn ôl Ferdman, (2020), dywed Thomas, (2017), fod dangos tegwch i bawb beth bynnag yw ei chefndiroedd neu anghenion yn un o’r pwyntiau pwysicaf i fod yn arweinydd effeithiol wrth gyrraedd y canlyniad o greu amgylchedd ac ymarfer cynhwysol.
Mae hyn i gyd yn tynnu sylw at y casgliad bod, er mwyn fod yn arweinydd cynhwysol mae angen cael y wybodaeth ar gael i allu addasu i bob sefyllfa. Mae hyn yn bwysig yn sefyllfaoedd fel y senario penodol yma er mwyn allu croesawu pob plentyn a’u teuluoedd ac i wneud i deimlo ei fod yn cael eu trin yn deg a bod eu llais yn bwysig. Yn y senario yma, dangosodd ymarfer cynhwysol trwy weithredu cynllun o sut i gefnogi'r dad ai plentyn yn syth ar ôl sylwi arwyddion o annhegwch yn y lleoliad o ran barnu'r dad am ei chefndir.
Defnyddiodd yr ymarferydd ei pŵer er mwyn allu cysylltu â gwasanaethau asiantaethol a chynnig rhaglennu i’r dad i wella ei sefyllfa. I fod yn arweinydd cynhwysol, rhaid i’r ymarferwyr achub ar bob cyfle i ddatblygu eu dealltwriaeth o amrywiaeth a thegwch i bobl o bob cefndir gwahanol yn y lleoliad.
Rhan 2
Yn yr adran hon, bydd gwerthusiad beirniadol o ddau bolisi ar gyfer Cymru, ac os ydynt yn galluogi arweinyddiaeth gynhwysol yn narpariaeth y Blynyddoedd Cynnar.
I ddechrau’r adran yma, bydd esboniad o beth yn union yw polisi, a pholisïau sydd yn annog arweinyddiaeth gynhwysol. 
Yn ol Levin, (1997) mae’r gair ‘polisi’ yn cael ei defnyddio mewn sawl ffyrdd. Fel dywed Baldock, (2013) mae polisi yn golygu statws ffurfiol o gosod bwriad i wella arfer i hyrwyddo cynhwysiant yn ogystal a thegwch mewn lleoliad. Ymhellach, dywed Levin, (1997) yn adroddiad Baldock, et al. (2013) fod polisi cynhwysol yn sicrhau fod yna gweithred yn lle i ddelio a sefyllfaoedd sydd angen sicrhau fod pobl a plant o gefndiroedd a diwylliannau gwahanol yn teimlo ei fod yn perthyn ac fod llais gennyn nhw. Hefyd, mae angen dangos tegwch iddynt, trwy addasu i eu anghenion neu gofynion unigol. 
Yn ogystal, dywed Levin, (1997) fod yna lefelau gwahanol o osodiadau polisïau. Cytunaf Ferdman, (2014) a hyn trwy drafod polisïau micro a macro, yn ei fframwaith systematig aml- lefel ar gyfer cynhwysiant. Ymhellach, dywed fod y gwahanol lefelau o bobl broffesiynol yn dilyn trefn o ficro i lawr i facro. Yn ôl ‘MDPI’, (2021) mae’r bobl sydd yn dod o dan y term ‘macro’ yn penderfynu beth sydd angen newid yn pob lleoliad er enghraifft, y lleoliad, oblegid hyn, mae’r lleoliadau ac ysgolion, sef y bobl broffesiynol o dan y term ‘micro’ yn gorfod gosod polisïau er mwyn perthnasu i'w lleoliad penodol nhw er mwyn sicrhau eu bod yn cael ei addasu i bwy sydd yn ei lleoliad ac i sicrhau'r bod yn cael ei ddilyn. O ganlyniad i hyn, mae’r polisi’r gymdeithas yn cael ei ddilyn yn ffordd sydd yn addas i’r lleoliad penodol er mwyn sicrhau cynhwysiant addas er mwyn hylwyso ar gyfer y plant dan eu gofal a’u hanghenion a’u gofynion unigol.
Ymhellach, mae Ferdman, (2014) yn parhau i bwysleisio fod pob lefel yn y proses yma yn cael effaith pwysig iawn ar bolisïau a gweithdrefnau i sicrhau cynhwysiant. Mae gan arweinwyr rôl bwysig  i sicrhau fod y polisïau sydd yn cael ei rhoi o gymdeithasu yn cael ei gweithredu a'i cryfderu. Oblegid hyn, mae arweinyddiaeth gynhwysol yn agwedd hanfodol wrth sicrhau bod y polisïau hyn yn cael eu rhoi ar waith a’u dilyn yn gywir.
Mae polisïau yn y Blynyddoedd Cynnar yn bwysig yn lleoliadau gofalu plant oherwydd  fel dywed, ‘Early Years Careers’, (2017) mae’n sicrhau lles a gofal i’r plant yn ogystal â’r ffaith y bod yn sail i’r holl arferion sy’n digwydd wrth sicrhau bod yr holl ddeddfwriaethau angenrheidiol yn cael ei bodloni. Ymhellach, mae’r ‘National secular society’, (2019) yn pwysleisio fod Ofsted yn eisiau gweld fod gofynion cynhwysiant yn cael ei chwrdd yn ystod pob ymarfer yn ddyddiol. Dywed yn yr adroddiad yma, fod Ofsted yn gwirio am dystiolaeth fod y plant ac aelodau o staff yn ymwybodol o beth yw cynhwysiant ac amrywiaeth a bod yn deall sut i fod yn lleoliad cynhwysol. Felly, mae arweinyddiaeth gynhwysol yn y sefyllfa yma yn bwysig i allu sicrhau fod gweithdrefnau effeithiol parod yn lle.
Cytunaf ‘The Link’, (2018) a hyn trwy ddweud fod trwy gael polisïau a gweithdrefnau yn lle o ran arweinyddiaeth gynhwysol a chynhwysiant yn y lleoliad, bydd hyn yn dangos i Ofsted fod y lles a diogelwch o bawb yn enwedig y plant yn cael ei ystyried yn ystod ymarfer. Fydd hyn yn sicrhau fod yna cytundeb yn y lleoliad o sut ddylet bethau cael ei ddelio gydag a sut i oresgyn os fydd sefyllfa o annhegwch a hefyd sut i osgoi.
Yn gyntaf, bydd yna werthusiad beirniadol o bolisi arweinyddiaeth gynhwysol sydd yn lle o ran y Cwricwlwm Newydd yng Nghymru. Mae’n nawr yn glir o’r Cwricwlwm Newydd yn ôl y Llywodraeth Gymru, (2020) fod y nod deilliant ar gyfer hyn yw bod yn fwy cynhwysol. Er mwyn sicrhau cynhwysiant, yn ôl yr adroddiad o fewn ymateb i’r ddadl fawr sef,  ‘Sucessful Futures’, (2015) maent yn pwysleisio fod y newid sydd nawr mewn lle yw sut mae plant yn cael eu hasesu. Er mwyn creu lleoliad sydd yn annog cynhwysiant mae’r proses o asesu nawr yn dilyn camau cynnydd yn lle asesiadau sy’n ymwneud a chyfnodau oedran.
Ar y nod hyn, dywed, ‘Boo Roo and Tigger too’, (2022) fod monitro camau cynnydd yn ffordd llawer fwy effeithiol o asesu plant er mwyn gweld eu datblygiad a chryfderau heb asesu yn ffordd fwy ffurfiol sydd yn ychwanegu straen diangen arnynt i gyrraedd lefel benodol o gyrhaeddiad. Gall hefyd rhoi’r cyfle i nodi’r gwendidau yn ddatblygiad neu unrhywbeth sydd angen cefnogaeth er mwyn allu addasu gweithgareddau i annog datblygiad.
Mae’r eirfa o’r polisi'r cwricwlwm newydd yma yn bositif iawn er mwyn annog newid yn ymarfer. Yn ôl y wefan ‘Llywodraeth Cymru’, (2021) o’r ddeddf cwricwlwm ac asesiad Cymru, mae’n pwysleisio fod y gweithdrefnau yn dilyn y polisi newydd yma yn orfodol ac mae’n gosod gofyniadau sydd yn gorfod cael ei gweithredu. Defnyddir y ddeddf yma geirfa fel  ‘rhaid’ i ysgolion a lleoliadau sydd yn dilyn y Cwricwlwm Newydd i weithredu yn lle sydd yn addas ar gyfer plant o bob oedran, galluoedd ac elfen o ddysgu. Mae hyn yn dangos positifrwydd fawr o ran rhoi hyder fod newid yn mynd  i gymryd lle o ran cynhwysiant ac arweinyddiaeth gynhwysol.
Fodd bynnag, mae’r ddeddf yma o’r Llywodraeth Cymru, (2021) yn dangos fod y cwricwlwm arferol wedi ffocysu fwy ar blant ag anghenion ddysgu yn lle plant o gefndiroedd a diwylliannau gwahanol. O ganlyniad i hyn, pwysleisiodd, Dallymore, (2019) fod angen i bob plentyn cael ei chefnogi a'i annog i ddatblygu yn pob ffordd posib er mwyn llwyddo. 
Er hyn, mae’r Llywodraeth Cymru, (2021) wedi cyflwyno ei fod wedi gweithio mewn partneriaeth gyda nifer o bobl broffesiynol arall i gyd-adeiladu’r polisi'r Cwricwlwm Newydd, yn cynnwys Seland Newydd. Hefyd, cytunaf ‘Humanists UK’, (2019) er bod anghenion ychwanegol oedd y prif bryder o ran cynwysoldeb yn yr hen gwricwlwm, maent bellach nawr yn ystyried agweddau arall. Nodir y Cwricwlwm Newydd yn gosod cynhwysiant hefyd trwy sicrhau fod addysg grefyddol yn cael rhan fawr yn lleoliadau i annog gwerthoedd da ac i barchu gwerthoedd a chredoau eraill.
Yn ôl fideo ‘Addysg Cymru’, (2021) dywed rhieni o ‘Ysgol Bro Edern’ fod ganddyn nhw lais yn y newidiadau o fewn y cwricwlwm newydd. Dangosir hyn fod cyd-adeiladiad wedi cael rhan yn bolisi'r Cwricwlwm newydd, a bod gan rieni llais yn ddyfodol ei phlant o ran lles, diogelwch a hefyd datblygiad. 
Fodd bynnag, daw heriau wrth weithredu polisïau lefel macro. Yn ôl Baldock, (2013) gall polisïau ysgrifenedig yn enwedig polisïau o’r Llywodraeth yn gallu fod yn anodd darllen ac yn hir. Ymhellach , fel pwysleisiodd Baldock, (2013) mae cael y polisi yn camu i’r cyfeiriad cywir i ymarferwyr yn gwahanol leoliadau ddilyn amlinelliad o sut i fod yn well o ran arweinyddiaeth gynhwysol. Er hyn, mae’r peth anoddach yw gosod gweithdrefnau i allu gweithredu’r polisïau yma. Mae’n glir fod y llunwyr y polisïau ddim yn meddwl am y cymhlethdod sydd yn dilyn hyn. Yn ogystal, yn ôl ‘CYM WCVA’, (2018) mae gosod gweithdrefnau a pholisïau yn y lleoliadau yma ar gyfer sefyllfaoedd sydd dal i ddigwydd yn anodd gan ei fod ganddyn nhw ddim profiad yn y mater.
Er hyn, mae’r Llywodraeth Gymru, (2022) wedi creu cynllun o weithrediad er mwyn allu cefnogi ymarferwyr ac arweinwyr lleoliadau blynyddoedd cynnar i geisio ei chefnogi o ran annog cynhwysiant yn y lleoliad ac i arwain gyda sut i ymateb i sefyllfaoedd a all godi wrth annog cynhwysiant ac amrywiaeth yn y lleoliadau.
Rhan 3-
Sut gallwn ni hybu cynhwysiant mewn lleoliadau Blynyddoedd Cynnar? 
Ydych chi’n meddwl bod gan eich lleoliad amrywiaeth eang o lyfrau, arddangosfeydd a theganau i hybu cynwysoldeb? Mae hyn yn agor y drafodaeth o, a ydym yn gwybod digon am yr amrywiaeth o ethnigrwydd a chefndiroedd?
I ddechrau hoffwn gyfeirio ato Allen, et al. (2022) sydd yn pwysleisio’r ffaith fod hil yn dopig o drafod sy’n cael ei weld yn anghyfforddus wrth gyfathrebu a rhieni o ethnigrwydd gwahanol. Ni ddylai hyn fod yn wir. Fel dywed Allen, et al. (2022) mae gan ran fwyaf os na pob lleoliad, ystod amrywiol o ran ethnigrwydd. Mae hyn yn ei gwneud hi’n bwysig iawn ein bod ni’n trafod ac yn cofleidio hyn yn ddyddiol yn ein lleoliadau i greu amgylchedd gwrth-hiliol ac i hybu cynhwysiant. Ymhellach, dywed fod cael dydd o drafod gwrth-hiliaeth ddim yn ddigon, felly sut allwn greu amgylchedd sydd yn gynhwysol i bawb?
Yn ôl ‘CPLE’, (2020) mae llyfrau plant yn agor bywyd o ddatblygiad a dealltwriaeth o’r byd. Gall cynhwysiant cael ei hybu trwy ddefnyddio llyfrau yma i addysgu plant a phobl arall am y gwahanol ddiwylliannau a chrefyddau sydd yn cael ei ddilyn neu sydd yn rhan fawr o fywyd rhai o’r plant ac ymarferwyr o’u hamgylch. Felly, mae llyfrau yn dechrau positif iawn o allu hyrwyddo gwrth-hiliaeth. Pwysleisiodd ‘CPLE’, (2020) fod llyfrau cynhwysol yn y blynyddoedd cynnar wedi bod yn broblem yn Y Deyrnas Unedig am rhy hir. Yn 2019, roedd 6478 o lyfrau plant wedi cael ei chyhoeddi, gyda dim ond 680 ohonynt yn cynnwys cymeriadau lleiafrifoedd ethnig, er bod hyn yn uchaf na’r blynyddoedd cyn, dydy hyn ddal ddim yn ddigon da.
Er hyn, yn ôl Pemberton, (2022) mae cyflwyno llyfrau i leoliad yn gallu dod ar draws fel ei fod yn ateb cyflym sydd yn cael ei benderfynu ceisio dangos ei fod yn lleoliad cynhwysol. Cyngor Pemberton, (2022) oedd, i siarad am fywydau plant a chlywed beth sydd ganddynt i’w dweud. Yn enwedig, pan fyddant yn dod o ddiwylliannau gwahanol, mae’n bwysig i gofleidio fod gennym ni i gyd farn wahanol ar fywyd a ffyrdd gwahanol o fyw. Trwy ddarllen llyfrau cynhwysol, mae’n bosib agor y drafodaeth i ddim ond addysgu plant arall ond ni fel ymarferwyr i weld barn pob plentyn a sut maen nhw’n gwneud pethau’n wahanol. Dyma sut rydyn ni’n dod yn wrth-hiliol ac yn gynhwysol.
Ymhellach, mae’n bwysig iawn i greu amgylchedd lle mae plant o bob cefndir yn teimlo eu bod yn perthyn. Mae’n anffodus iawn fod gan nifer o leoliadau teganau sydd yn seiliedig ar bobl gwyn. Sut allwn hybu cefndiroedd gwahanol os nad yw plant du, Asia a phlant amlddiwylliannol yn gallu chwarae gyda doliau neu deganau y maen nhw’n edrych fel? Pam ddylet nhw ddim ond cael y cyfle i chwarae a theganau a darllen llyfrau o blant gwyn? Ydy hyn yn deg?. (Early Years Careers, 2016).
Dywed y Confensiwn y Cenhedloedd Unedig ar Hawliau’r Plentyn, (1948) yn Erthygl 2 fod gan bob plentyn yr hawl i degwch beth bynnag yw ei chefndir, diwylliant neu crefyddoedd. Yn ôl ‘The Spartan Shield’, (2021) trwy gael lleoliad sydd ddim yn annog cynhwysiant, gall plentyn dioddef o hunan hyder neu barch isel.
I grynhoi, mae hybu cynhwysiant yn lleoliad yn annog plant arall i gael meddwl agored i ffyrdd gwahanol o fyw. Mae bod arweinwyr cynhwysol yn bwysig iawn er mwyn amddiffyn plant a’u lles emosiynol a seicolegol. Mae arweinyddiaeth gynhwysol yn sicrhau  amgylchedd diogel sydd yn cymryd yr amser i ddod i adnabod cefndiroedd gwahanol y plant a’u teuluoedd. Gall lleoliad cynhwysol cael effaith fawr ar ddyfodol plentyn.

